Газда Јаков/4
IV ПОЈАВА

ЈАКОВ (сам)

ЈАКОВ: Бојим га се... Велик је ђаво, а ђевојка је млада, па ми није драго ни ријеч заједно да проговоре... Само да пријатељ Симо час прије дође, па да је проси за Јова!... А Јово ми је честито момче!... Исто к’о ја! И он лијепо ради и паметно даје паре под интерез и не троши... и он, је добар штедиша... Не лицка се и не глади к’о и остали... Ни он не тражи вазда нове хаљине, него гази у изношеним... Чојек, кад гледа, мисли да је сиромах, да нема ни гроша свога... У њихову ћу ја кућу своје дијете датаи па ћу бит’ миран и кад умрем. Барем ћу знати, да ми се неће паре расипати, него ће расти интерез на интерез к’о што и сада расте.

Газда Јаков